[{"text_idx": "#000003", "text": "La sudafrika homrajta aktivisto Sibusiso (S'bu) Innocent Zikode gajnis la premion Per Anger 2021. La laboro de sinjoro Zikode rilatas al la rajto je domo, tero kaj je la postvivado por la plej multaj malric\u0302aj ladurbaj [eo] log\u0302antoj de la lando, kaj li ricevos la humanitarisman [eo] premion de la Living History Forum [Forumo Vivanta Historio] la 21-an de aprilo."}, {"text_idx": "#000009", "text": "La senlaca laboro de sinjoro Zikode ricevis publikan lau\u0306don, sed la movado estas ankau\u0306 konsiderata kiel minaco por la sudafrika reganta klaso."}, {"text_idx": "#000013", "text": "Sudafrikanoj ankorau\u0306 dividig\u0302as je tiuj, kiuj havas hejmojn kaj senhejmuloj, kiuj log\u0302as en ladkvartaloj."}, {"text_idx": "#000014", "text": "Tamen, la \u201cserio de popolaj protestoj kontrau\u0306 lokaj registaroj\u201d en 2004 tra Sud-Afriko kau\u0306zis la aperon de la platformo Abahlali Mjondolo (AbM), \u201cau\u0306tonoma movado de lokanoj\u201d, lau\u0306 Richard Pithouse, esploristo pri politikaj kaj internaciaj studoj c\u0302e Universitato Rhodes [eo], Sud-Afriko. AbM \u201celiris el c\u0302i tiu popola efervesko kaj de tiam faris devigan postulon pri organiza au\u0306tonomio, popola urboplanado kaj rajto pri la urbo\u201d, klarigas Pithouse."}, {"text_idx": "#000016", "text": "Nigel C. Gibson, aktivulo kaj brita universitatano, diras, ke la manifestaciantoj \u201cprezentis memorandon kun 10 postuloj, kiujn ili redaktis per serio de komunumaj kunvenoj kaj diskutoj\u201d. C\u0302i tio kondukis AbM, komence de 2006, al la \u201corganizado de bojkoto de la lokaj registaraj elektoj planitaj por marto de c\u0302i tiu jaro\u201d, diris Gibson."}, {"text_idx": "#000021", "text": "Amnestio Internacia, homrajta grupo, nomis la atakon \u201cs\u0302ajne politike motivita perforto\u201d."}]